Avui anàvem convençuts que no ens tocaria el sol, però només arribar ja hem tingut clar que no l'havíem encertat. Tot i que és cara Nord, ara el sol volta tan alt que hi toca de ple a la paret. Sort que és una via ràpida i estarem poca estona sota l'astre rei.\nFoto per localitzar l'itinerari.\nComençarem al costat de dos nerets i on hi ha un munt de brossa. Anirem caminant / grimpant fins un pi on trobarem una baga per fer la reunió.\nInici de la corda fixa, després seguirem caminant fins a la reunió.\nsegona reunió i on realment començarem a escalar.\nPlaca on la roca és molt compacta\nUns passos fins en el diedre\nAnant a busca la placa que voltarem una mica per la dreta fins entrar a la reunió.\nIniciant el quart llarg.\nAnant a buscar el fil de l'esperó\nPujant pel fil de l'esperó\nIniciant la baixa per l'aresta est amb una bona vista sobre la mar.\nAproximació: Des de la rotonda que hi ha per entrar al Port anirem a a la dreta per entrar al túnel que ens portarà a una pista que puja per dins dels restes de la cantera. Seguirem fins que passem una casa que sembla ocupada per algú que vigila el material abandonat. Des d'aquí ja veurem l'esperó. Anirem a buscar l'inici de la via al costat de dos nerets i d'un munt de deixalles. Des del peu veureu el pi on hi ha una baga.\nLa via: si fem una valoració, sense tenir en compte l'entorn, i les dues primeres tirades, diríem que les dues tirades de l'esperó estan acceptables, però si hi afegim les dues primeres tirades i l'entorn, penso que no val la pena. De totes maneres per un dia dolent i com a darrer recurs pots estar acceptable.\n1er llarg: 35 metres. Pugem per una grimpada / Caminant fins un pi.\n2on llarg: 55 metres. II, caminant. Des del pi anirem a buscar la corda fixa, superarem aquest tram de roca polida, després seguirem caminant fins a la reunió amb 2 espits.\n3er llarg: 35 metres. IV+, 4 espits. Sortim verticals per entrar en un diedre on trobarem dos espits, després anirem a la dreta per trobar-ne un altre, seguirem a la dreta i després vertical per abastar el quart espit des d'on podrem pujar directes fins a la reunió al costat d'un gran bloc. Espit i pitó.\n4art llarg: 55 metres. IV+, III, II. 1 pitó i 2 espits. Sortim verticals fins arribar al pitó, després veurem un segon pitó un xic més amunt a la dreta que no xaparem doncs nosaltres anirem a buscar el fil de l'esperó. Superarem aquest tram i entrarem en un tram de blocs i després caminant fins a l'aresta on farem la reunió en uns blocs. Podrem reforçar la reunió amb un camelot # 1, opcional.\nDescens: baixarem per l'aresta est on trobarem un petit tram de corda fixa i després caminant fins a l'entrada del túnel.\nMaterial: 6 cintes exprés + R i opcional 1 camelot #1.\n1ª Ascensió: Alex Aguiló, Juan M. Garcia, Isabel Notivoli\nPublicat per Manel&Ita a 19:44 2 comentaris:\nFa uns dies vàrem anar en aquesta via i en el segon llarg ens vàrem enredar i vàrem sortir per la via Fernando Lajarín i ens vàrem quedar amb les ganes de fer-la tota.\nAvui hi hem tornat i no ens hem errat, ja ho coneixíem i això ens ha ajudat.\nUn primer llarg que fem ràpid i que gaudim encara més pel fet de que ens el coneixem\nJo he fet uns primers passos d'Ao/V+ i després en lliure. L'Ita l'ha apurat tota en lliure molt bé.\nIniciant el segon llarg, ara anem més a la dreta i fins i tot trobem una assegurança més.\nEl segon llarg és una placa senzilla, però amb les assegurances distants, fet que ens obliga anar en compte.\nEl tercer llarg, segueix per una placa senzilla amb bona roca fins que es tomba i fem la reunió.\nDesprés d'un llarg curt ens situem en el darrer llarg. Una tirada ben trobada i amb una roca excepcional que ens fa gaudir d'allò més.\nEn el segon buril em paro a mirar com segueix, un tram més dret li dona una mica d'alegria en aquest llarg.\nEls darrers metres abans d'entrar a la reunió que la fem en el mateix lloc que la via Òptima.\nA dalt ens trobem amb el Ramon i la fem petar una estona. Ha estat un estona molt agradable.\nA la Magdalena Superior fent la foto al companys, Lluís, Bego, Marta i en Marc.\nAproximació: des del funicular de Sant Joan agafarem el camí que va a Sant Jeroni, passarem el Gorro, pujarem uns esglaons i baixarem una mica fins que veurem a l'esquerra una canaleta que puja a un collet. Pujarem el collet i baixarem per la vessant sud. Seguirem uns metres més i toparem amb la paret oest de la Gorra Frígia.\nLa via: itinerari ben trobat on podrem gaudir d'una escalada franca i amb molt bona roca. Ideal per matins de calor. El sol entra a les 12h aprox. Equipament amb burils i algun parabolt en el tercer llarg. Recomanable.\n1er. llarg: 30 metres. Ao/V+, V, IV. El començament es veu estrany, presses invertides i finet, però ràpidament la roca fa un canvi a millor i resulta una escalada bonica i força divertida. A la que perd verticalitat ja és pot anar molt bé en lliure, els darrers metres els farem de flanqueig a la dreta fins entrar a la reunió. Reunió amb 3 burils.\n2on llarg: 30 metres. IV+, IV- . Sortim verticals i a uns 5 metres trobem el primer buril, després anirem més a la dreta del que sembla i seguidament trobarem el segon buril. Seguirem vertical en lleugera tendència a la dreta i trobarem un tercer buril d'assegurança. Seguirem amb la mateixa tendència fins arribar en una llavi i sobre del mateix trobarem 2 parabolts per fer la reunió.\n3er llarg: 30 metres. IV-, III. Des de la mateixa reunió veurem un parabolt i al mateix costat un buril de la via, seguirem vertical i trobarem una altra assegurança i tot seguit una reunió amb anelles que passarem. Tots seguit arribarem a la franja i a la dreta de la savina trobarem la reunió de la via amb 2 burils.\n4art llarg: 15 metres , II. Anirem a la dreta i ràpidament trobarem un boix gran per fer reunió.\n5è llarg: 45 metres. IV+, V. V-, IV, II. Sortim a la dreta i trobarem el primer buril que està mig sortit, després seguirem verticals fins el següent amb passos molt bonics, d'aquí ens ve un tram més exigent i amb la propera assegurança que no es veu, però només superar uns metres ja la trobarem, ara seguirem verticals fins que ens creuarem amb altres vies que ja veurem que hem d'anar a l'esquerra i després verticals. La reunió la trobarem a la dreta de tot que és la mateixa de la via Òptima.\nDescens: trobarem una instal·lació de ràpel a la cara est. Podem fer un ràpel de 25 metres i un segon ràpel de 50 metres fins a la canal. Després baixarem per la canal fins a trobar el camí de tornada a Sant Joan.\nPublicat per Manel&Ita a 20:01 8 comentaris:\nEn Salva Campillo fa uns dies ens va demanar per quedar, doncs porta un temps sense escalar i li fa il·lusió tornar-hi. Així que hem quedat l'aparcament del Monestir ben d'hora per tal de fugir de la calor.\nQuan hem arribat hi havia molta boira baixa i ben convençuts que el temps canviaria hem anat pujant, just quan estàvem propers a l'Agulla del Cigronet ens ha caigut un bon ruixat i ha quedat tota la roca ben molla. Així que quan arribem en el punt que cal baixar decidim fer una estona a veure si la roca s'asseca.\nAl final, tot i que la boira segueix enganxada, decidim baixar al peu de via amb la confiança que la cosa canviarà.\nComençant la via envoltats per la boira.\nQuan comença en Salva les cordes estan ben humides.\nSort que és un llarg senzill, deixant a banda els primers metres que són una mica més difícils.\nL'Ita en el ressalt del segon llarg. La boira segueix enganxada a la paret.\nQuan li toca pujar en Salva el temps canvi de cop.\nPer superar els primers metres ens haurem d'enfilar en una alzina.\nDesprés de fer uns 4 passos d'artificial, ja podem sortir en Ao per continuar amb un lliure molt bonic.\nTot i que ens toca el sol, encara hi ha una part que està força tapada.\nEn Salva sortint del tram dret.\nUns metres més i cim.\nBen contents en el cim.\nAproximació: Des de Sant Joan agafarem el camí de Sant Jeroni fins que passem per sota de l'Agulla del Cigronet. Seguirem uns 100 metres i arribarem en el punt que surt a ma esquerra un corriol que baixa en direcció al Puntal de l'Albarda. Només baixa uns metres ja veurem l'inici a la nostra dreta. Sageta al peu de via. Recomanable.\nLa Via: les dues primeres tirades superen una placa tombada, amb algun ressalt, que ens portarà en un bosc. El tercer llarg és totalment vertical i el fa més interessant en el conjunt.\n1er Llarg: 45 metres. V, IV, III. Els primers 10 metres d'aquesta tirada són els més difícils, després ja perd verticalitat fins a la reunió.\n2on. Llarg: 35 metres. IV+, III, II. Sortim de la reunió per terreny fàcil fins sota d'un ressalt que superarem. Un cop superat, per terreny senzill, arribarem al bosc on farem reunió en una bona alzina.\n3er. Llarg: 35 metres. Ae, Ao, IV+, IV. III. Per abastar el primer espit pujarem a l'alzina i després seguirem uns passos en Ae fins arribar a 2 pitons d'on podrem sortir amb A0 i després en lliure molt ben trobat fins el cim. Reunió en una bona savina.\nDescens: baixarem una mica i després anirem a buscar un collet a ma esquerra. D'aquí anirem baixant en direcció nord fins a trobar un torrent que seguirem fins a trobar el camí de Sant Jeroni.\nPublicat per Manel&Ita a 20:26 2 comentaris:\nMontserrat - Agulles - Paret Oest - La Peluda - Via: Dels Rodríguez. 21/06/2022\nAvui hem quedat amb el Ramir per anar a La Peluda, però, tot i que hem marxat d'hora, a peu de via ens trobem amb el Ramon que va a la mateixa via en solitari. Al final acordem que en Ramir anirà amb el Ramon al davant nostre.\nUs deixem la nostra ressenya\nFoto de la via\nEn Ramir en el primer llarg. Just quan arriba a la reunió comença a ploure. Dubtes si seguim o baixem, al final ens hi posem doncs esperem que no sigui res.\nLa via comença uns 5 metres per l'Agulla del Sol Ponent i després ja es posa a la paret de la La Peluda.\nAquest primer llarg està molt ben trobat doncs va a buscar una llastra sensacional que ens portarà a la primera reunió.\nEsperant per entrar a la reunió, (Foto Ramir)\nL' Ita iniciant el primer llarg.\nPoc a poc va pujant i menys un parell de passos li surt tot en lliure.\nA la primera reunió preparant-nos per començar la segona tirada.\nIniciant el segon llarg en Ae, passos molt curts, ideal per iniciar-se a la tècnica de l'artificial.\nPer sort ha parat de ploure, ara només fa rafegues de vent, a voltes calent del sud, a voltes fresquet del nord. Sembla que estem al mig.\nArribant a la segona reunió, Foto Ramir.\nL'Ita segueix sense desplegar els estreps i puja amb Ao.\nPassos bonics abans d'entrar a la segona reunió. Torna a ploure una mica.\nQuan comença l'Ita el tercer llarg plou de valent i fins i tot mulla la roca. Les rafegues de vent són fortes i molesten una mica. Per sort l'equipament és generós.\nSuperant un bon desplom amb Ao, abans d'entrar a la tercera reunió.\nEl darrer llarg ja empalma amb l'Aresta Bruc.\nBona vista sobre l'Agulla del Sol Ponent, veïna de l'Agulla La Peluda.\nContents en el cim.\nAproximació: A Coll de Guirló seguirem uns metres en direcció al Refugi d'Agulles i tot seguit trobarem un corriol que puja directa fins al peu de la Via Cerdà-Riera a La Bandereta, després seguirem a la dreta per sota del Sabre i arribarem a peu de via.\nLa via: itinerari que combina el lliure i l'artificial Ae per pujar per la cara oest de l'Agulla La Peluda. Molt ben equipada amb parabolts i algun espit, que podrem combinar el Ao o el lliure sense superar mai una dificultat obligada de cinquè. Recomanable.\n1er. Llarg: 20 metres V, 6a+ o Ao/V. Pujarem uns metres per la L'Agulla Ponent i en el segon parabolt passarem a un diedre de l'esquerra, pujarem uns metres i ens incorporarem a la paret de L'Agulla La Peluda on veurem una llastra per on podrem pujar en tècnica de bavaresa i Ao fins a la reunió. Tirada molt ben trobada.\n2on Llarg: 20 metres. Ae. Artificial molt fàcil d'Ae que primer puja vertical i després va en lleugera tendència a la dreta fins a la reunió.\n3er Llarg: 20 metres. 6a o Ao/V. Sortim verticals amb algun pas difícil, després anirem seguint una fissura en diagonal a l'esquerra fins sota d'un ressalt que superarem en Ao o 6a.\n4art. Llarg: 35 metres. III. Anem a buscar l'aresta que ens portarà fins el cim per terreny molt fàcil.\nDescens: Ràpel de 20 metres per la vessant Est.\nMaterial: 20 cintes exprés, 1 estrep, +R.\n1ª Ascensió: David, Quim i Sergi, 2007\nPublicat per Manel&Ita a 12:07 2 comentaris:\nGarraf- La Falconera - Pedrera Nord - Via Daikiri ...\nMontserrat - "Gorros" - Gorra Frígia- Via Pere Nav...\nMontserrat - Carena Puntal de l'Albarda - El Xumet...\nMontserrat - Agulles - Paret Oest - La Peluda - Vi...


El garrofer | Fotent's Blog\n18 Juliol 2016 fotent\n“El garrofer és un arbre que per a viure bé ha de veure el mar” diu Josep Pla, però no hem de fer un cas excessiu de les seves ’boutades’ ja que de garrofers sans i hermosos n’hem vist a moltes vessants de les serres catalanes, això sí, no gaire lluny del mar i a no gaire altitud.\nGarrofers a Tossa de Mar\n“El garrofer va arribar a casa nostra de la mà dels àrabs. Actualment el paisatge de garrofers s’estén des dels Països Catalans, per tot el nord’Àfrica fins les terres de Llevant i Xipre, arribant a l’Àsia Menor. Les seves arrels profundes converteixen el garrofer en un arbre extremadament resistent.”\nEl garrofer proporciona una delitosa ombra molt apreciada pels animals i per aquelles persones que encara conserven un lligam amb la natura.\nVall de Vernissa -A l’ombra del garrofer\nAquest arbre, amb fulla de color verd molt brillant, desenvolupa una activitat que redunda en la defensa del sòl i potencia l’equilibri hidrogeològic.\nRB Garrofer del barranc del Celio\n‘Tots els verds i només un blau, el dia llisca pel cos del garrofer i se l’engoleix la fullaraca del terra /La serp es belluga quan l’atrapa l’ombra i les mosques li xuclen les escates.’\nL’ombra del garrofer (narcopoema)\nGarrofer a Bitem\n‘Ressegueix amb la mà plana les protuberàncies de l’escorça sense adonar-se que una llàgrima se li escola galta avall. El seu patrimoni. Recorda com cada any guardava unes quantes garrofes per als camells dels Reis. Son pare havia fet el mateix.’ Gemma Pellissa\nR.Bonàs i Miró, del llibre ‘L’Emir de Tortosa’\n← Sobre la poesia i els poetes -algunes reflexions\n‘The fallen angel’ o Iblís, l’àngel rebel →\nOne thought on “El garrofer”\nRetroenllaç: Garrofer – ATURADA DOCENT


Indignació entre els veïns d'Artés i Gurb per dos radars a l'Eix Transversal que han posat centenars de multes en pocs dies\nL'Ajuntament d'Artés ha rebut la queixa de més de 500 persones en tan sols tres dies\nACN Gurb 06/03/2012 08:21\nDos radars situats a la C-25 estan causant centenars de queixes entre els usuaris de la via de les comarques d'Osona i el Bages. En concret, els polèmics radars es troben situats a Gurb i a Artés. Les obres a l'Eix Transversal provoquen que en aquests trams s'hagi rebaixat el límit de velocitat dels 100 quilòmetres per hora als 80 km/h, en el cas d'Artés, i als 40 km/h, en el cas de Gurb.\nAl municipi del Bages, l'Ajuntament ha rebut en tan sols tres dies la queixa de més de 500 veïns als quals s'ha notificat una multa per excés de velocitat en el tram situat a la recta de Sallent a Artés. D'altra banda, alguns veïns d'Osona afirmen que en un sol dia han rebut fins a deu multes per persona. Les obres a l'Eix Transversal han provocat que la velocitat de la via s'hagi reduït i que en bona part dels trams s'hagi passat dels 100 als 80.\nCentenars d'afectats a Osona que estudien presentar al·legacions conjuntament\nA Osona, el radar conflictiu es troba situat a l'Eix Transversal, a l'altura de Gurb en direcció Lleida. Durant el mes de febrer el radar ha multat centenars de veïns de la comarca, i davant aquest fet han creat un grup al Facebook per agrupar-se i recollir queixes de tots els afectats per poder presentar al·legacions de forma conjunta.\nUna de les afectades, Assumpta Sala, que treballa en una empresa de Manlleu, ha relatat que cinc treballadors "han rebut 15 multes en una setmana". Sala ha explicat que cada dia passa per aquest tram de la carretera per anar a treballar i que "de cop i volta ens han començat a arribar multes de manera desorbitada". "En un dia em van arribar cinc multes que pugen uns mil euros, i això és el sou d'un treballador", ha afirmat.\nLourdes Colell, una afectada, ha explicat que han parlat amb una associació de defensa del conductor a nivell europeu i també amb el RACC per buscar assessorament legal. "De moment, al grup del Facebook hi ha 200 persones, de les quals 88 ens han informat de les multes que han rebut, que en total sumen 25.000 euros".\nMés de 500 multes a Artés en tres dies\nEl mateix cas es repeteix a Artés (Bages), on en tan sols tres dies l'Ajuntament ha rebut la queixa de més de 500 veïns als quals s'ha notificat una multa per excés de velocitat en el tram situat a la recta de Sallent a Artés, a l'eix Transversal (C-25). Abans de les obres, el límit la velocitat era de 100 km/h. Ara, però, s'ha rebaixat fins a 80 km/h.\nL'alcalde d'Artés, Josep Candàliga, ha denunciat que el canvi de velocitat "no està ben senyalitzat, perquè el senyal de 100 s'ha tapat amb una bossa d'escombraries i molta gent creu que l'han eliminat". Segons ha explicat, la majoria de multes són de 100 euros, però molts veïns n'acumulen més d'una "perquè hi passen cada dia".\nCandàliga ha fet arribar una carta al director del Servei Català de Trànsit, Joan Aregio, per mostrar el seu malestar. "Sembla que l'única intencionalitat del canvi hagi estat la de recaptar diners", assegura. L'alcalde no descarta prendre mesures amb altres batlles de municipis afectats per evitar que els seus veïns hagin de pagar la multa.


Escrit per Ràdio Palafrugell a 1 d'Abril de 2021\nLes palafrugellenques Eva Buenaventura i Sandra Bisbe són les impulsores de la iniciativa Jo camino, jo recullo.\nA continuació comparteixen els orígens de la la iniciativa, quins són els resultats i l’activitat actual a les xarxes socials.\nDesprés de localitzar la iniciativa Jo camino, jo recullo a les xarxes socials, vam establir contacte amb les protagonistes de la iniciativa; Les palafrugellenques Eva Buenaventura i Sandra Bisbe. Les quals, amb una visita a les instal·lacions de Ràdio Palafrugell, han compartit amb l’audiència sota quins objectius treballa la iniciativa i com van començar.\nEn primer terme, l’Eva va ser l’encarregada d’impulsar el projecte a les xarxes socials. Així ens explica com va començar a donar forma a la iniciativa.\nLa iniciativa Jo camino, jo recullo, compta amb la col·laboració de l’Àrea de Qualitat Urbana\nA l’hora de dur a terme l’activitat de recollida, l’Eva i la Sandra es van adonar que alguns dels residus i la trobada de petits abocadors no entrava dins de les possibilitats de la seva recollida. En aquest sentit, compten amb la col·laboració de l’Àrea de Qualitat Urbana de l’Ajuntament de Palafrugell.\nSeguint en el mateix punt, l’Eva afegeix que s’hi ha arribat a trobar pots de pintura, estufes o materials d’obra. En aquest sentit, consideren que cal informar més a la ciutadania i empreses dels recursos quant a la gestió dels residus.\nAmb l’arribada de la pandèmia, l’Eva i la Sandra han vist augmentat el nombre de residus relacionats amb material sanitari com mascaretes o guants d’un ús. A continuació, aprofiten els nostres micròfons per fer una crida a la conscienciació individual i l’educació ambiental quant a reutilitzar i reciclar.\nSobre l’actual presència del projecte en les xarxes, ambdues impulsores comparteixen que la iniciativa ha tingut una molt bona acollida a Instagram. Tot seguit, aprofiten a agrair la participació ciutadana.\nPer concloure, podeu acabar d’escoltar la conversa completa amb l’Eva Buenaventura i la Sandra Bisbe al reproductor a continuació.\nEtiquetes Ajuntament de Palafrugell Eva Buenaventura Medi Ambient Participació ciutadana sandra bisbe\nBlai Morlans On 1 d'Abril de 2021 at 20:17\nMolt Bona iniciativa aquesta,-\nBlai Morlans On 1 d'Abril de 2021 at 20:18\nMolt bona iniciativa aquesta.


Democràcia Paritària - Viquipèdia, l'enciclopèdia lliure\nDemocràcia Paritària és la forma d'organització social i política en què hi ha igualtat de nombre i drets dels diferents col·lectius que componen la societat i que han de formar part dels òrgans decisoris i de govern. Per ampliar i aprofundir el sentit de la democràcia es pretén assolir l'equilibri entre homes i dones en els òrgans de decisió política. Per a això s'ha encunyat el terme de democràcia paritària, que s'aplica a aquells sistemes democràtics en els quals s'equilibra per gènere la representació política. El concepte de democràcia paritària fa referència a la representació equiparada d'homes i dones, de manera que cap dels sexes tingui representació menor al 40%. La comptabilització de la presència, és una estimació a partir de la qual la societat i els partits polítics s'aniran acostumant a incorporar dones i homes d'una manera equitativa. L'objectiu és que arribi un moment que no calgui comptabilitzar la igualtat, perquè de fet hi hagi una igualtat en l'accés i permanència de les dones en la política. La idea de democràcia paritària, comença pel reconeixement del fet que les dones constitueixen el 50% de la societat, la meitat les intel·ligències i capacitats potencials de la humanitat i, per això, la seva representació en els llocs de decisió constitueix una pèrdua per al conjunt de la societat. Pel contrari una participació equilibrada pot generar idees, valors i comportaments, de manera que es reclama un repartiment equilibrat del poder. Aquest concepte adquireix, naturalesa pròpia arran de l'anomenada Declaració d'Atenes, aprovada en la primera Cimera Europea "Dones al poder", celebrada a Atenes el 3 de novembre de 1992, a la qual van concórrer responsables polítiques, teòriques del feminisme. Compartia les següents afirmacions:\nLa igualtat formal i real entre dones i homes és un dret fonamental de l'ésser humà.\nLes dones representen més de la meitat de la població, per la qual que la democràcia exigeix la paritat en la representació i en la administració de les nacions.\nLes dones constitueixen la meitat de les intel·ligències i les capacitats potencials de la humanitat i la seva representació en els llocs de decisió constitueix una pèrdua per al conjunt de la societat.\nUna participació equilibrada de dones i homes en la presa de decisions pot generar idees, valors i comportaments diferents que vagin en la direcció d'un món més just i equilibrat tant per a les dones com per als homes.\nAtès que la representació de les dones en els llocs de decisió impedeix assumir plenament els interessos i les necessitats del conjunt de la societat.\nProclamava la necessitat d'arribar a un repartiment equilibrat de els poders públics i polítics entre dones i homes reivindicant la igualtat de participació de les dones i de els homes en la presa de decisions públiques i polítiques i la necessitat de realitzar modificacions profundes en l'estructura dels processos de decisió per tal d'assegurar aquesta igualtat.\nDemocràcia adaptada als diferents païsosModifica\nParal·lelament a les declaracions internacionals, en els Estats del nostre entorn s'han adoptat diferents sistemes per aconseguir una major participació de dones en política, així en alguns països funciona el sistema d'acords informals en el si dels partits polítics.\nSuècia, on a nivell nacional la representació és d'un 40,4% i on els partits polítics utilitzen l'anomenat "sistema cremallera", que consisteix a alternar ambdós sexes en les llistes electorals, igual passa a Dinamarca on els partits polítics utilitzen les quotes internes i la representació de dones al Parlament nacional arriba al 33%.\nFinlàndia, on l'Assemblea Nacional té un 33'5% de dones, va establir en una llei de 1985 que tant dones com homes haurien de participar en els òrgans decisoris de la manera més igualitària possible i va ser modificada el 1995 determinant que almenys un 40 % d'ambdós sexes ha d'estar representat.\nBèlgica va aprovar una llei sobre quotes el 24 de maig de 1994 establint que les llistes dels partits hauran de comprendre un 25% de candidates dones en totes les consultes electorals i progressivament havia d'augmentar fins al 33%, preveient, a més, que en cas de no complir la quota el nombre de candidats disminuirà en la mateixa proporció. El sistema falla perquè la llei belga no disposa en quin lloc de les llistes han de ser situades les dones i sovint es comprova que en la pràctica ocupen els últims llocs, malgrat la qual cosa la llei ha tingut el mèrit de fer de la infrarepresentació de les dones en la política un tema clau per a tots els partits, del qual no poden prescindir, fent un esforç per incloure més membres femenins.\nPortugal va modificar la seva Constitució per permetre les mesures d'acció positiva en els lleis electorals establint, en el su article 109, que "la participació directa i activa d'homes i dones en la vida política és Condició i instrument Fonamental de consolidació del sistema democràtic, il 'Llei promoure la igualtat a l'exercici dels drets cívics i polítics i la no discriminació per raó de sexe a l'accés a càrrecs polítics ". De la mateixa manera, a l'article 9 de la Constitució és declara, a l'apartat h), de promoure la igualtat entre homes i dons constitueix un Fonamental de l'Estat. On és Parlava de participació dels "ciutadans" és parla d'homes i dones: per tant, al discurs constitucional "l'al·lusió directa a la Condició femenina va envair, després de dir 1997, l'esfera mateixa de la ciutadania". De moment no s'a concretat legislativament aquesta reforma constitucional.\nItàlia i França, si més no per les referències que tant des de la doctrina com des de l'àmbit polític s'han fet als seus processos d'introduir mesures positives per aconseguir augmentar el nombre de dones en llocs de representació. En tots dos casos el primer intent va fallar en estimar els seus òrgans de control de constitucionalitat contravenia el principi d'igualtat tal com apareixia regulat en el text fonamental. França hi va haver de resoldre-ho utilitzant el procediment més costós, és a dir, la 2 AMARAL, ML. "Les dones en el Dret Constitucional: el cas portuguès". Itàlia al 1997 ocupava el número 43 en ordre decreixent en la classificació de països pel percentatge de dones a les Cambres baixes amb un 11,1% de representació femenina; França el lloc 72 amb un 6,4% de dones en l'Assemblea Nacional. Els primers llocs els ocupaven Suècia (40,4%), Noruega (39,4%), Finlàndia (33,5%), Dinamarca (33%) i els Països Baixos (31,3%). Alemanya el 9 (26,2%), Espanya era al lloc 14 amb el 24,6%, Portugal el 34 (13%), Bèlgica el 40 (12%), i Grècia el 73 (6,3%).\nEvolució i legislacióModifica\nA l'Assemblea de Barcelona (1976), on es configura l'actual Confederació Sindical de Comissions Obreres, van participar dones sindicalistes que van abordar reivindicacions de gènere, intervencions dirigides a la defensa del compromís de lluitar contra la doble discriminació de classe i de gènere, que pateixen les treballadores i que van reclamar la necessitat de crear espais en el sindicat per a la participació i defensa de les treballadores. A Comissions Obreres la participació de dones en la presa de decisions ha evolucionat de manera similar a l'avanç de la mateixa en el conjunt de la societat, sent la primera organització al nostre país que va posar en marxa mesures per a garantir la participació de dones i que va proposar quotes de representació en els òrgans de direcció. A la Declaració d'Atenes (1992) adoptada en la primera Cimera Europea "Dones en el Poder" s'afirmava que quedava constatat que la situació actual de les dones es caracteritzava per una desigualtat profunda en "totes les instàncies i organismes de decisió públics i polítics a tots els nivells ". En aquesta declaració es realitzava una invitació a les organitzacions sindicals, a nivell nacional i europeu, a posar en marxa els mecanismes necessaris per aconseguir la participació de les dones en tots els nivells de les seves organitzacions.\nSegons dades de l'Institut Nacional d'Estadística, a data de juliol de 2015 la presència de dones amb càrrecs executius en els principals partits polítics era del 34,9%, molt per sota de la representació masculina. Això dista molt del que disposa la Llei Orgànica 3/2007 de 22 de març, per a la igualtat efectiva de dones i homes, que insta a augmentar la presència de dones en òrgans oficials, no podent representar menys del 40% de la seva composició. Si analitzem el nombre de dones que formen part del govern actual a funcions, quatre ocupen sengles ministeris, fet que suposa el 30,8% del total. Com veiem, continua sent un percentatge menor que l'exposat en la Llei Orgànica. La Unió Europea està lluny d'assolir la paritat en els governs dels seus estats membres. Actualment, el total de dones amb càrrecs ministerials en el conjunt dels vint països comunitaris arriba tan sols el 23,6%. Aquest percentatge representa que de les més de 500 persones que se sentin cada setmana en els consells de ministres, tan sols 125 són dones. Els únics països membres que compleixen amb la condició d'igualtat a les seves files són Finlàndia, Bèlgica, França i Espanya. Pel que fa a la representativitat de les dones al Parlament Europeu, Espanya ocupa el 5è lloc amb 54 dones als escons. En la política i el sistema de presa de decisions d'Espanya encara queda molt per fer en matèria d'igualtat de gènere. Les elits polítiques del nostre país són sobretot masculines, i els alts càrrecs o les decisions són preses normalment per homes. Conscients del llarg camí que queda per caminar en qüestions d'igualtat de gènere, no només en la vida política, sinó en qüestions salarials o socials\nLegislació estatal: Legalització de CCOO. El 1977 va ser creada la Comissió de la DonaModifica\nEn el 1r Congrés Confederal (1978) que queda constituïda de manera oficial la Secretaria de Dona, les dones han hagut de defensar la seva existència, ja que aquestes defensaven reivindicacions de caràcter sociopolític (avortament, divorci ...) que no eren compartides per gran part de l'organització. Malgrat que els debats a Espanya al voltant de la participació de dones en els llocs de decisió es van iniciar a partir del 1992, la presentació de propostes formals d'inclusió de criteris paritaris en la legislació electoral no ha tingut lloc fins a novembre de 2001 en què el PSOE presenta una "Proposta de modificació de la LOREG", en concret de l'apartat 4 de l'article 44, perquè les candidatures es conformin amb el criteri establert per la democràcia paritària: ni més del 60% ni menys del 40% de cada sexe.\nA aquesta iniciativa van seguir dues Proposicions de llei presentades pel G.P. Federal Esquerra Unida (25/01/2002) i pel Grup Mixt (31-07-2002)\nLa Proposició de llei plantejada per Esquerra Unida pretén la modificació de l'art. 46 afegint un nou punt, el 10, perquè en les candidatures no hi hagi una diferència entre homes i dones superior a 1.\nLa del Grup Mixt també pretén afegir un article, el 44 bis, que proposa: l'ordenació alternativa d'homes i dones per a la Península i Balears, reserva no inferior al 30% ni superior al 70% per a cada sexe, i no aplicació a els municipis de menys de 2000 habitants.\nLes actuacions dels partits polítics han estat diverses: crear branques femenines per promoure la militància, per tractar les qüestions específiques de les dones, i que aquestes figurin en els programes polítics, completar la formació amb vista a l'activitat política, organitzar els horaris de les reunions i establir un servei de guarderies, distribuir els llocs de responsabilitat en el partit entre homes i dones i, finalment, el sistema de quota i la composició de les llistes per a la present.\nObtingut de «https://ca.wikipedia.org/w/index.php?title=Democràcia_Paritària&oldid=24334000»\nDarrera modificació: 29 jul 2020 a les 17:16


Beitar Jerusalem o Wisla Cracovia rivals del Barça a la prèvia de la Lliga de Campions Beitar Jerusalem o Wisla Cracovia rivals del Barça a la prèvia de la Lliga de Campions – Món Esport\nBeitar Jerusalem o Wisla Cracovia rivals del Barça a la prèvia de la Lliga de Campions\nJa s’ha realitzat el sorteig que ha de determinar el rival del F.C. Barcelona en la fase prèvia de la Lliga de Campions. Els homes de Josep Guardiola s’enfrontaran al guanyador del duel entre el Beitar Jerusalem d’Israel i el Wisla Cracòvia polonès, en la tercera i última ronda de la Lliga de Campions, que es disputarà el 12 i 13 d’agost l’anada i el 26 i 27 la tornada.\nEl Barça ja va eliminar al conjunt polonès en la prèvia de la temporada 2001-02. En aquella ocasió, amb Carles Rexach d’entrenador, l’equip blaugrana va disputar el partit d’anada a l’estadi del Wisla, on va guanyar per 3-4 amb tres gols de Rivaldo i un de Kluivert.\nEn el partit de tornada, l’equip català va derrotar el conjunt polonès per la mínima, 1-0, gràcies a un gol de Luis Enrique. Després de la seva classificació per a la fase de grups, el Barcelona va completar una bona Lliga de Campions, en què va arribar a les semifinals, on va ser eliminat pel Reial Madrid.\nEls dos partits de la fase prèvia de la temporada 2001-02 són els únics que el Barcelona ha jugat davant el Wisla de Cracòvia, actual campió de la Lliga polonesa. En canvi, el Barcelona mai no s’ha enfrontat al Beitar de Jerusalem, el seu un altre possible rival, també campió de l’última edició de la lliga d’Israel.


Dos detinguts en un operatiu antidroga a Tarragona i Alcalà de Xivert\nLa investigació s'ha culminat amb la desarticulació dels punts de venda de drogues com la dels seus proveïdors | S'ha decretat l'ingrés a presó per un dels detinguts\ndijous, 6 de juny 2019 - 15:48h\nLa Guàrdia Civil ha confiscat diversos tipus de drogues i diners en metàl·lic | Guàrdia Civil\nNou operatiu policial contra el tràfic de drogues. La Guàrdia Civil ha detingut a dues persones a Tarragona i Alcalà de Xivert com a presumptes autors d'un delicte contra la salut pública, requisant diferents tipus de drogues, així com una gran quantitat de diners en metàl·lic.\nLa droga provenia de la regió de Tarragona\nL'actuació policial és la continuació d'una operació realitzada a finals del 2017, quan es va desarticular una organització criminal que distribuïa droga en diverses localitats de Castelló, utilitzant el mètode anomenat 'telecoca', consistint a portar les substàncies estupefaents al domicili dels consumidors. Així es van detenir quatre persones per delictes per formar part d'una organització criminal i de tràfic de drogues, a més de confiscar drogues, diners i vehicles d'alta gamma.\nEn continuar les investigacions per identificar el principal proveïdor, van poder confirmar que una de les persones s'estava abastint de grans quantitats de cocaïna a la regió de Tarragona i, posteriorment, la distribuiria als mitjans i petits traficants de la zona de la Plana Baixa de Castelló. Es va detectar que en un dels viatges, una transacció de droga es realitzava en un domicili de Tarragona.\nEn tornar, els agents el van interceptar a l'altura d'Alcalà de Xivert i, després de fer-li un registre a l'interior del turisme, van trobar un paquet amb una substància en pols de color blanc, el qual va donar positiu per cocaïna, amb un pes als voltants dels 610 grams.\nDos detinguts en l'operatiu\nLa Guàrdia Civil va procedir a la detenció de l'home, de 53 anys, com suposat autor d'un delicte contra la salut pública. A partir d'aquí, es va procedir a registrar el domicili de Tarragona, al barri de Sant Pere i Sant Pau, on el detingut realitzava les compres de les substàncies estupefaents regularment, confiscant un total de 350 grams d'haixix, 40 de cànnabis, 6.100 euros en bitllets i una bàscula de precisió, pel qual es va procedir a la detenció d'un home de 39 anys.\nLes diligències instruïdes han estat entregades a disposició del jutge d'instrucció número 1 de Vinaròs i s'ha decretat l'ingrés a presó per un dels detinguts.\n"😱MOLT FORT: Condueix amb un nadó a la falda a TGN i ho penja a les xarxes" "NOVETATS: La plaça Corsini, epicentre de Sant Joan a TGN"\nSant Pere i Sant Pau detenció droga Guàrdia Civil


La plaça Verge dels Dolors, ni pàrquing ni abocador. | Josep Bermúdez\nBy Josep ⋅ 22 February 2011 ⋅ Envia-ho per correu ⋅ Post a comment\nAhir per la nit vaig rebre el següent correu explicant-me els problemes que afecten als veïns de la “porta de l’aire”. Els polítics –encara em sembla estrany l’ús autoreferent d’aquest terme- estem obligats a escoltar activament als ciutadans i a respondre a les seues inquietuds. Dissortadament per ara sols puc oferir-los la meua visió del tema. Espere d’ací tres mesos poder també contribuir a les solucions. Us reproduisc la carta dels veïns i la resposta que els he fet arribar.\nCORREU DELS VEÏNS:\n“He constatat amb alegria, però amb cert escepticisme, la novetat política a Algemesí, localitat a la que estic censat i on puc fer valer el meu dret a expressar les meues idees amb un paperet.\nCom dic constate amb alegria que existeix una nova alternativa política, i directament us planteje un problema que els veïns de la plaça Verge dels Dolors patim des que arribà l´actual exc. alcalde i, que s´arrastra des de temps del sr. Gregori.\nPer un costat i atenent als fets cronològics: esta zona és l´aparcament dels bars del centre, cosa que xoca amb el fet de ser una plaça peatonal i que ens porta a un altre problema: els veïns patim la indiferència de la policia quan ens aparquen davant dels guals, perquè no tenim la placa acreditativa, i que reporta diners a l´herari públic, just perquè quan les obres de rehabilitació de la plaça la convertiren en peatonal. És a dir: cap gual en cap carrer o plaça peatonal del poble necessita gual, perquè aquesta sí? I sobre tot a setmana de bous, on a més de zona d´aparcament ens convertim en magatzem municipal.\nPer altra banda tenim el dubtós honor de ser l´abocador municipal del centre. 6 contenidors de fem ens avalen. 6 contenidors que tots els dies es mouen d´un carrer a un altre, i tornem aquí per tornar a ser moguts, amb el soroll que comporta, sobre tot en estiu, quan no es respecta els horaris de descans dels veïns -caldria pensar en regular els horaris de descans de forma institucional com ho ha fet l´Ajuntament de València, és a dir: fixar uns horaris,no em referisc a coartar la llibertat-.\nAquest testament, presentat de manera reiterada a l´actual equip de govern sense resposta, es pot finalitzar amb un fet que és clarament il.legal: el solar que la parròquia de Sant Jaume conserva sense tapiar a la mateixa plaça.\nSegons les normes de sanitat tots els solars cal tapiar-se, i tots són tots. Aquest solar porta més de dos anys sense tapiar-se i l´Ajuntament no respon a les al·legacions dels veïns al respecte.\nAmb aquestes premisses comprendran vostés que no hi ha molta esperança de cara a les formacions polítiques del poble. No obstant resta donar un vot -figurat i literal- al que sembla és aire fresc, encara que la visió crítica no minvarà, cosa que esperem sí passe amb les queixes.\nDavid – en representació dels veïns de la plaça Verge dels Dolors-\nRESPOSTA DE JOSEP EN NOM DE MÉS ALGEMESÍ.\nEn primer lloc saludar-te tant a tu com a tots els veïns de la Plaça Verge dels Dolors i agrair-te que m’informes del vostre problema. Entenc que parles d’escepticisme ja que els polítics -i disculpa que encara no em considere polític- solen tenir bones paraules però després les seues accions i decisions no tenen la mateixa força. Ni dec ni puc prometre res, donat que encara no sabem la força que tindrem en l’Ajuntament i ni tan sols si en tindrem -cosa que espere que sí-.\nPerò en relació amb el que preguntes crec que hi ha coses que sí et puc dir. El tema del fem, tant MÉS ALGEMESÍ com jo mateix l’hem tractat en els nostres blogs i crec que ha quedat clar que estem en contra dels contenidors en general i, molt especialment, dels contenidor de fem, ja que el que voldríem és un model diferent de recollida de residus. Així doncs, no sols crec que sobren els “vostres” sis contenidors, sinó tots els del poble. No he entés per quina raó han posat contenidors al carrer. Si està en la nostra mà -i les urnes ens donen capacitat de decisió- eliminarem els horribles i insalubres contenidor d’Algemesí.\nDe totes formes, encara que no estiga en la nostra ma aconseguir-ho directament, el que és evident és que no es poden acumular sis contenidor en un lloc simplement perquè a l’empresa li vinga bé. Si se posen contenidor s’ha d’estudiar la seua ubicació i repartir-los. És de caixó i fer el que es fa em sembla una desconsideració envers els veïns.\nLa qüestió del solar tampoc pense que siga difícil de resoldre, i de fet no sé perquè no està ja resolta. L’Ajuntament deu exigir complir la llei. A més a més, és obvi, que tancar el solar tampoc pot representar una despesa tan gran per a la parròquia. Certament m’estranya que el tema no estiga resolt i, tant si estem governant com si no, insistirem en resoldre la qüestió que, senzillament, em sembla que no deuria de ser problemàtica.\nTal volta el meu plantejament siga ingenu, però jo tampoc entenc com de vegades problemes senzills poden estar sense resoldre. Una cosa semblant és el tema del pàrquing que dius. Crec que eixe problema no és exclusiu vostre. Et pots trobar amb el mateix encara que tingues gual, ja que el servei de grua -que no està en el poble- es prou deficient. Entenc que, donant una instrucció clara a la policia -i estant durant un temps vigilant- s’eliminaria el problema, ja que al capdavall la gent fa el que se’ls deixar fer. Almenys això seria el que jo faria.\nPel que fa a les altres dues qüestions, una mica més complicades, crec que caldrà buscar solucions. Pel que fa al tema “magatzem” taurí estic segur que hi ha d’altres alternatives que no impliquen “castigar” la placeta. Cal pensar-les i no optar per l’opció més fàcil.\nEl tema més difícil és el del dret al descans, tema que evidentment no us afecta sols a vosaltres, sinó a més gent. Estic d’acord en que caldria establir unes “regles” mínimes i públiques, però també sé que això és una part de la solució, tot i que no és tota la solució. Altra part és la conscienciació –això és lent- i l’educació –aspecte difícil-. Però crec que el que planteges caldrà algun dia abordar-ho. Això, però, sols es pot fer des del diàleg,i parlant amb totes les parts però el que no podem fer és ignorar un problema que afecta a molta gent. No puc dir que tinga la solució màgica, però almenys em puc comprometre a posar el tema damunt de la taula quan tinguem veu en l’Ajuntament. Abans d’actuar i decidir cal començar prenent consciència del problema.\nEl que t’he contestat és el que pense. Hi ha coses que considere fàcilment resolubles, d’altres caldrà analitzar-les una mica més, però el que et puc afirmar és que el que he dit ara serà el que diga quan estiga –espere– en l’Ajuntament.\nQuan passe això, tant si estic en l’oposició com en el govern municipal, l’únic que et demane és que em recordes la qüestió, que em la tornes a plantejar, per a que la puga tenir present des d’un principi i poder contribuir, en poc o en molt, a resoldre els problemes reals i autèntics dels algemesinencs i algemesinenques.\nFatal error: Uncaught Error: Cannot use string offset as an array in /homepages/1/d346401751/htdocs/josepbermudez/wp-content/plugins/wordpress-ics-importer/import_ical.php:62 Stack trace: #0 /homepages/1/d346401751/htdocs/josepbermudez/wp-content/plugins/wordpress-ics-importer/ics-functions.php(363): ics_import_parse('/homepages/1/d3...') #1 /homepages/1/d346401751/htdocs/josepbermudez/wp-content/plugins/wordpress-ics-importer/ics-functions.php(208): ICalEvents::get_events(Array, 1591314131, NULL, 10) #2 /homepages/1/d346401751/htdocs/josepbermudez/wp-content/plugins/wordpress-ics-importer/ics-import.php(575): ICalEvents::custom_display_events(Array) #3 /homepages/1/d346401751/htdocs/josepbermudez/wp-includes/widgets.php(738): widgetICSImporter(Array) #4 /homepages/1/d346401751/htdocs/josepbermudez/wp-content/themes/themorningafter_3_3_1/functions/admin-sbm.php(22): dynamic_sidebar('right_sidebar') #5 /homepages/1/d346401751/htdocs/josepbermudez/wp-content/themes/themorningafter_3_3_1/sidebar.php(2): woo_sidebar('right_si in /homepages/1/d346401751/htdocs/josepbermudez/wp-content/plugins/wordpress-ics-importer/import_ical.php on line 62


Publicado 17/7/2019 12:16:44CET\nL'escriptor sicilià Andrea Camilleri ha mort hui als 93 anys d'edat a l'hospital Santo Spirito de Roma, on feia 25 dies que estava ingressat com a conseqüència d'una aturada cardíaca. El seu estat de salut havia empitjorat en les darreres hores, segons ha informat el centre hospitalari.\nCamilleri ha sigut una de les figures més prolífiques de l'escena artística i cultural del segle passat, i va passar per diferents formes de narració, amb el mateix èxit durant més de 60 anys, informa l'agencia ADN Kronos.\nDesprés d'una llarga carrera com a director de teatre, televisió i ràdio, l'any 1978 va debutar en la narrativa infantil i el 1994 va crear l'exitosa sèrie del comissari Montalbano, el protagonista de moltes novel·les i d'una sèrie televisiva. Entre els innombrables guardons que va rebre Camilleri, destaca el premi Campiello 2011.


Taller d'Escriptura Creativa al Cicle Mitjà - 4. Escriptura compartida\nActivitat prèvia: Una història circular.\nOrganitzar l’aula amb les taules fent dos circles (5 o 6 alumnes en cada circle). Cada nen/a reb un full de paper i un llápis. Escriuen el seu nom al darrera del f ull i comencen a escriure una història o conte sobre qualsevol tema. Es pot oferir alguns\nInicis de històries1.docx\n, per tal que els alumnes la segueixin sense haver de preocupar-se de la idea.\nEl mestre dona un temps (un minut i mig o menys, depenent del nivell) per escriure. Quan el mestre ho diu, tothom ha de passar el seu full al company de la dreta (es pot utilitzar un rellotge de cuina o un despertador per marcar el temps).\nEl temps torna a començar i els nens han de continuar la història iniciada per el seu company/a. Seguir fent circular el full fins que arribi a l’autor original (controlar el soroll i la excitació pot ser un problema!).\nDeixar que els nens llegeixin en veu alta el producte final. Al final, el propietari del full li haurà de posar un títol a la seva història.\nConsell: Per als alumnes més petits es pot substituir l'escriptura per el dibuix.\nActivitat 1: Escriptura compartida.\nActivitat de producció col·lectiva per fer amb l’ordinador. Implica que la classe escrigui una història conjuntament (amb contribucions de tots els nens i nenes), donant també l’oportunitat d’utilitzar un processador de textos.\nPer començar, el mestre escriu una introducció curta d’una història a l’ordinador. Hi ha un exemple a continuació, però també es pot utilitzar alguns dels inicis d’històries que trobareu en el següent document:\nModels d'inicis per història colectiva.docx\n. Fora bo tenir una llista de classe prop de l’ordinador\nI a mi quan em toca escriure.docx\n, de manera que els nens i nenes puguin marcar el seu nom quan hagin escrit al seu torn.\nAl començament del dia, el mestre llegeix el principi de la història i explica l’activitat.\nQuan és el torn de cada nen, han de llegir la història que han anat escrivint a l’ordinador i han de pensar en una o dues frases més per continuar la història. Quan han acabat d’escriure-les han d’avisar al següent nen o nena de la llista qui, al seu torn escriurà unes quantes frases més.\nEl mestre s’hauria d’assegurar que els últims nens de la llista donen un final a la història.\nAl cap del dia es llegeix la història sencera i es pregunta als nens què en pensen.\nSi no hi ha molt temps per fer l’activitat, es poden utilitzar tres o quatre ordinadors i fer diferents històries en grups de quatre o cinc nens.\nPer començar, les històries dels nens no seran gaire fluïdes, però amb pràctica i guiatge, seran capaços d’escriure històries per a ser llegides per altres nens.\nExemple d’inici d’una història\n“Sóc en Jaume Jané del canal 15 amb una notícia molt urgent i d’extrema importància.\nDurant les darreres 24 hores, un llangardaix enorme ha estat atacant Nova York. El llangardaix, a qui s’ha anomenat Godzilla, després de destruir la ciutat, al voltant de les 7 del vespre d’ahir, ha començat a nedar a l’altra costat de l’oceà Atlàntic i s’està dirigint cap a les costes d’Espanya. El president del govern farà una declaració a les 5 en punt d’aquesta tarda. S’espera que aconselli a tothom reunir les seves pertinences i marxar del país tan aviat com sigui possible. S’ha alertat a l’exèrcit i s’està preparant un atac massiu contra aquest monstre”\nMentrestant, Godzilla arriba a les costes de Galícia...\nMentre els nens i nenes van escrivint als ordinadors la resta del grup pot fer altres activitats per treballar les idees, la imaginació, l’estructura d’un text de ficció, la fluïdesa, l’organització d’un text (pauta, marges, paràgrafs, sangria, ...)\nUna d’aquestes activitats pot ser:\nQuan sigui famós.docx\n... Sense mes intenció que escriure un somni, deixar que els nens i nenes expressin el que els agradaria que passés si algun dia arribessin a ser famosos (treballar el futur i/o el condicional).\nTenir en compte alguna activitat extra preparada per al que acabin abans, doncs a l’ordinador alguns nens/es s’hi poden passar més temps depenent de la seva habilitat.\nActivitat 2: Escriptura compartida.\nAcabar l’activitat de l’escriptura compartida, corregir el text i imprimir una còpia per a cada nen. Llegir-la en veu alta i fer una crítica literària.\nExemples d’històries redactades col·laborativament\nOpen publication - Free publishing - More colaborar\nMentre s’acaba l’activitat es pot fer la següent activitat:\nActivitat paral·lela: “Persona desapareguda”: Es busca!\nEs poden utilitzar personatges del món de la ficció com un drac, el llop de la Caputxeta, la Rinxols d’or... (veure els models a\nTambé es pot utilitzar un personatge real de la TV o de les revistes (retallar una foto per enganxar-la en un full i fer un cartell)\nTambé es pot proposar un nen o nena de la classe o una persona inventada perquè serveixi de model de “persona desapareguda”. En aquest cas llegiu el procés i un avís a tenir en compte al següent document:\nDeixar que dissenyin els cartells com ells vulguin, tot ensenyant alguns models. Per als més petits es pot proporcionar un model més pautat: missingperson.pdf per fer més fàcil l’estructura del text.\nAquí podeu veure alguns resultats de l'activitat\nView more documents from Enric Calvet\nUn ordinador (o més), paper i llápis, tisores i cola. Despertador o rellotge de cuina. Còpies suficients per l’activitat de "història circular", còpies suficients de personatges per l'activitat Es busca...\nEnregistrar el resultat de l’activitat de Escriptura compartida, corregir-la i pujar-la a Issuu o imprimir-la i editar-la en una petita revista.\nEnregistrar el resultat de les activitats prèvies, extres i paral·leles.\nDesenvolupar la fluïdesa en l’expressió escrita, aprofitant les idees dels companys i desenvolupant nous textos.\nUtilitzar el processador de textos com a eina d’escriptura, organització i estructuració de textos i treball col·laboratiu.\nAdonar-se del procés creatiu per expressar - redactar un somni o desig.\nFer prediccions a partir d’idees visuals (fotografies, imatges de quadres famosos...)\nValorar la col·laboració, en grups, com a mitjà per assolir un fi.\nAquí teniu altres inicis de històries o Story Starters\nMagic Pen Story Starters.doc\nper a ser utilitzats en activitats d’escriptura col·laborativa o compartida.


Sant Medir Apartment Barcelona Espanya - Ofertes d'hotels amb els MILLORS DESCOMPTES EN LÍNIA\n12 Carrer de Sant Medir, Sants-Montjuïc, Barcelona, Espanya, 08028 - Veure al mapa\nMés informació sobre Sant Medir Apartment\nConvenientment situat a Barcelona, Sant Medir Apartment és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Sant Medir Apartment asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nL'hotel compta amb 2 precioses habitacions, i totes inclouen tovalloles, tauleta en l'habitació, sofà, accés a internet (sense fils), habitacions per a no fumadors. Les instal.lacions d'oci de l'hotel, que inclouen tauler de dards estan dissenyades per escapar i relaxar-se. Sigui quin sigui el motiu del seu viatge, Sant Medir Apartment és una selecció idònia per a la vostra estada a Barcelona.\nTots els tipus de viatgers (65) Parelles (6) Viatgers en solitari (1) Famílies amb infants petits (25) Famílies amb infants grans (15) Grups (19)


La setmana ha estat ambivalent en diversos fronts, incitant i alhora neguitosa. Cada dos per tres, massa, la política institucional, tant la propositiva com la restrictiva, aconsegueix de tapar els forats de la vida col·lectiva que s’eixamplen i es fan més i més grossos. A la deriva de les aigües del Mediterrani a tocar d’Itàlia, milers de persones miren d’arribar a terra i una bona majoria s’hi ofega o mor a les mateixes embarcacions. Proporcionen imatges indescriptibles que les televisions retransmeten sense que el seu efecte canviï res. Obviar-ho, tot plegat, em costa. Ben sovint, gairebé sempre, callar també és mentir (Joan Fuster, Diccionari per a ociosos, entrada ‘Silenci’).\nTambé succeeix, tanmateix, que parlar és ben sovint no dir res que trenqui l’estat de les coses dominants, per dir-ho a l’antiga. La neollengua, que deia Orwell, impera molt. Fer veure que no passa res. Fer creure que el diàleg i l’atenció a l’altre existeixen. Fer que ens indignem dels errors. Per sort, i encara que no ens donen bones notícies, s’han fet públics aquests dies dos informes sobre l’ensenyament sense por de parlar clar, sense eufemismes. Això els converteix en bones notícies. Per parlar amb precisió. Per donar sentit a un altre dels aforismes fusterians: Sempre fem –estem fent– alguna cosa distinta de la que estàvem obligats a fer.\nL’últim anuari de la Fundació Bofill, fet públic dilluns, diu que Catalunya ha retallat en educació més i tot que Espanya. Les dades corresponen al període 2009-2013, vés a saber com són de llavors ençà. Si la despesa espanyola ha retallat quatre voltes més que la mitjana europea, Catalunya cinc. Els titulars han subratllat que estem al nivell de Guatemala, Laos i el Perú. Podem considerar que el daltabaix en el finançament educatiu català –la inversió educativa, en diu l’anuari– és resultat del nus pressupostari de l’estat, però convé no perdre de vista que les competències són totals en ensenyament. Girar el cap potser només condueix a trencar-se el coll.\nLa retallada de la despesa pública educativa ha estat aquí, en el període esmentat, de 1.157 milions, un 16,7%. Només ho han superat, a Europa, Romania, Letònia, Lituània, Bulgària i Portugal. Té una proporció inversa, en aquests anys, a l’augment de la demografia escolar. Perquè Catalunya s’arribi a equiparar a la mitjana europea, cal invertir uns 5.000 milions addicionals.\nEl president de la Generalitat deia al cap de poc de ser conegut aquest informe, en el debat de política general, que el govern destinaria 7.000 milions d’euros a les tres emes (metges, mestres, mossos). Molt bé, entesos. Pel que fa a l’educació, però, la partida no serà pas per a contractar més mestres, sinó per donar sortida als milers de contractes interins.\nL’altre informe, de l’Observatori del Sistema Universitari, es va fer públic a final de setembre. Constata que les universitats catalanes han perdut un 23% del professorat en cinc anys, el mateix període avaluat que l’anterior. No se supleixen les places que deixen lliures els professors jubilats, no hi surten convocatòries noves, ni de titulars ni de càtedres, i els contractes laborals són més i més temporals. Un professor associat cobra ara, a la universitat, per hores. I l’alumne català paga la matrícula més cara del sistema universitari espanyol (tampoc no és culpa de Madrid): hi ha alumnes que no poden matricular més de dues o tres assignatures, any rere any.\nUna cosa similar passa a les altres universitats del domini lingüístic i deu de passar en la seva inversió educativa genèrica, des de l’escola. A Catalunya ens podem congratular de tenir aquests informes. De res més.


Montblanc tanca una Festa Major molt participativa tot i la pluja del darrer dia | EFMR.cat\nInici Notícies Cultura Montblanc tanca una Festa Major molt participativa tot i la pluja del...\nEl balcó de l'Ajuntament el 9 de setembre amb els ciutadans veient el seguici (Imatge: Jordina Moix)\nMontblanc tanca una Festa Major molt participativa tot i la pluja del darrer dia\nMontblanc ha tancat la Festa Major 2019 després de sis dies d’actes per a tots els públics. De manera oficial, els actes s’acabaven aquest dimecres 11 de setembre, amb la tradicional ofrena floral a monument de Francesc Castellví i Obando que van realitzar les entitats i partits polítics.\nPer tal de valorar més a fons tots els actes, l’equip de govern ha anunciat que obrirà un procés participatiu perquè els ciutadans valorin els diferents actes de la Festa Major, amb l’objectiu de poder-los millorar de cara a les properes edicions.\nEn un comunicat fet públic, l’Ajuntament ha fet una valoració dels més de 60 actes programats durant la Festa Major. Destaquen que “aquesta Festa Major ha estat una de les més concorregudes dels últims anys”. Celebren la bona acollida de l’acte que donava la benvinguda als nascuts el 2018 i es mostren satisfets de l’assistència i actuació del seguici infantil. “És voluntat de l’Ajuntament potenciar-lo i convertir-lo en un dels eixos bàsics de la Festa Major de Montblanc, i treballarem amb les entitat per fer-ho”, asseguren.\nUna de les imatges de la Festa Major 2019 ha estat la del balcó de l’Ajuntament ple de montblanquins i montblanquines gaudint del seguici el dia 9, un privilegi que normalment només tenen els regidors i regidores. L’equip de govern valora molt positivament l’experiència i no descarten repetir-la.\nTambé destaquen positivament la celebració d’actes en espais on fins ara no se’n feien, com ara la placeta dels Torraires o davant de la muralla de Sant Francesc. “Si bé hi ha espais on s’ha fet més d’una nit de festa, la voluntat de l’Ajuntament és repartir al màxim possible els espais festius, per millorar el descans dels veïns i veïnes”, expliquen.\nLa pluja obliga a suspendre la Nit Jove\nLa pluja va fer acte de presència el 10 de setembre, i això va obligar l’Ajuntament a suspendre el macroconcert de la Nit Jove amb Doctor Prats i Zoo a la plaça de Sant Francesc, així com la Festa dels 80’s que s’havia de celebrar a la plaça Major. Al comunicat expliquen els motius que van portar a suspendre els concerts. “En el moment de la suspensió dels actes els equips de so i llum estaven completament humits, fent impossible que es poguessin iniciar els espectacles. Tot i que va parar de ploure passats dos quarts d’una de la nit, és necessari un mínim de temps per tal de poder assecar les connexions elèctriques i poder iniciar la música”, expliquen, i afegeixen que “Montblanc no té cap espai cobert prou gran per encabir el públic previst al concert. El Pavelló del Casal Montblanquí té un aforament d’unes 2.000 persones, insuficient per l’assistència prevista al concert. Per evitar problemes d’accés, no era aconsellable moure el concert”.\nAl pavelló del Casal, a més, hi havia programada una obra de teatre. Per tant, l’Ajuntament “va decidir no modificar la ubicació tant del concert com de la festa dels 80 per una qüestió de seguretat, no per falta de previsió o per falta de voluntat de l’Ajuntament de realitzar els dos actes. Realitzar els dos concerts a l’aire lliure tot i l’amenaça de pluja era una opció arriscada però la millor decisió que es podria prendre en aquell moment”.\nL’Ajuntament de Montblanc ha volgut agrair el suport de les entitats que tenien les barres al concert per la seva comprensió, a la Policia local, a Protecció Civil i a la brigada municipal en una tarda i nit complicada i als Dimonis de Montblanc per la adaptació del correfoc a causa de la pluja.\nFesta Major Montblanc 2019\nArticle anteriorLes escoles de la Conca de Barberà han obert les portes a l’alumnat aquest dijous\nArticle següentLes ‘Empremtes’ artesanes de la Conca amb més èxit comercial que els últims anys


AM+ Lleida celebra el seu 15è aniversari - TOTLLEIDA\nAM+ Lleida celebra el seu 15è aniversari\nEl col·lectiu de música electrònica, del qual n’han sortit productors com Marc Marzenit, Lluís Ribalta o Nito, ha preparat al llarg de tot el cap de setmana diverses representacions al Cobert dels Camps Elisis\nPer totlleida\t Última actualització May 11,2019\nl col·lectiu de música electrònica, del qual n’han sortit productors com Marc Marzenit, Lluís Ribalta o Nito, ha preparat al llarg de tot el cap de setmana diverses representacions al Cobert dels Camps Elisis per rememorar la seva trajectòria, en el marc de la Festa Major de Lleida\nEl col·lectiu de música electrònica AM+ de Lleida, compleix el seu 15è aniversari. Per celebrar-ho, els seus integrants han programat diverses representacions al llarg de tot el cap de setmana, que tindran lloc sota la pista coberta dels Camps Elisis i que formen part de la programació de la Festa Major de Lleida.\nDins de les actuacions programades, i amb el suport de la regidoria de joventut de la Paeria, debutaran també els guanyadors del Concurs de DJ’s ciutat de Lleida, tan de la categoria junior com sènior. Serà la primera vegada que ambdós guanyadors actuaran davant de centenars de persones, donant així el tret de sortida al que podria ser l’inici de la seva carrera artística.\nLluís Ribalta, productor musical i integrant del grup, s’ha mostrat molt satisfet de la trajectòria del col·lectiu AM+, format per artistes tots ells de Ponent i del qual n’han sortit músics de renom com Marc Marzenit, Nito i ell mateix. “Poder fer-te un nom dins de l’escenari de la música electrònica és molt complicat, les tendències i hàbits musicals canvien i produir música no té aquell valor com fa 15 anys enrere. Tot i així, després d’anys d’esforç i perseverança ens n’hem sortit, els nostres temes sonen arreu i formen part de les ‘playlists’ dels artistes més importants de música electrònica a nivell mundial. És un orgull sentir com temes produïts per gent de Ponent, en un estudi de Lleida, sonen en grans esdeveniments a Estats Units, Sud-Amèrica o Japó per exemple”, diu Ribalta.\nAhir a la nit va tenir lloc el primer dia de celebració del seu 15è aniversari i tot i l’amenaça de pluja, el col·lectiu va fer ballar fins a la matinada centenars de persones. Aquesta nit continua la festa amb les actuacions de Toni +, APAM i Nito. “Començarà la nit Goly, nom artístic del guanyador sènior del concurs de DJ’s de Lleida. Serà la primera vegada que el jove actuarà davant de tanta gent. Fa 14 anys que celebrem, juntament amb la regidoria de joventut de la Paeria, el concurs de DJ’s i cada any hi ha més participants. És una satisfacció veure que tot i el canvi de tendències musicals, la música electrònica continua estant en primera línia i això ho demostra l’alt índex de participació que té cada any el concurs”, apunta Ribalta.\nEl col·lectiu augura que aquesta nit serà tot un èxit i afirma que seguirà treballant perquè el talent de Lleida continuï tenint un nom dins del panorama de la música electrònica actual.\nMor en un accident de trànsit el fotògraf del diari Segre Òscar Mirón


La Pobla Llarga 2015-2019: Soler nega a EU la autorització per gravar els Plens\nSoler nega a EU la autorització per gravar els Plens\nEUPV va decidir fa un temps gravar les sessions del Ple, per a donar-li major difusió als debats municipals. Amb aquesta idea ens plantem a un Ple del mes de novembre (crec que del dia 7), però l'Alcalde ens diu que havíem de sol·licitar permís.\nHe d'aclarir que érem conscients que això podia passar, però també existia la possibilitat que no ens hagueren ficat cap problema, de fet tenim l'absoluta certesa avalada per sentències judicials que tenim tot el dret del món a fer eixes gravacions, sempre que ho comuniquem i que no moleste al desenvolupament normal.\nA partir d'ahí, el 16/11/2011 presentem comunicació i sol·licitem permís per a gravar totes les sessions Plenàries.\nEl 29 de desembre hi ha un Ple ordinari, i unes dies abans en Comissió informativa pregunte per la nostra sol·licitud que no havia tingut resposta. Soler, diu en eixa comissió que NO ens dona permís. Li dic que no tenim cap resposta dient que NO, i em diu textualment "No patisques demà tindràs la resposta per escrit".\nCom no la tinguerem, ens plantarem el dia 29/12/2011 disposats a gravar. El Sr. Soler, ens envia a la Policia Local per a que desmuntem la càmera i insisteix que no tenim permís. Pleguem la càmera.\nAl mateix ple, en pregs i preguntes, li demane explicació al perquè no ens deixa gravar. Ens diu que es troba a l'espera d'uns informes jurídics externs, i ens donarà resposta. Afegueix, que si finalment, no té més remei que permetre la gravació, en tot cas el gravaria l'Ajuntament i ens donaria la copia, però que a nosaltres no ens deixaria gravar.\nLa resposta és sorprenent pel manifest abus d'autoritat que suposa, i li dic que em pareix perfecte que l'Ajuntament grave el Ple (de fet era una promesa incomplida del PP), però que en tot cas això no lleva per a que a nosaltres se'ns deixe fer la nostra gravació.\nPassa el temps i l'informe no apareix i en comissió del passat 27/02/2012 (3 mesos i 11 dies després de la sol·licitud) tornem a preguntar per l'assumpte i encara està més fosc.\nAra ja pareix ser que l'informe extern ha eixit RANA (supose que li hauran dit que no es pot negar i que a molts pobles del PP es fa), i ens anuncien que han demanat un pressupost per a fer les gravacions per part de l'Ajuntament. Jo insisteixc en que empareix perfecte, que l'Ajuntament pose en marxa la gravació pels seus mitjans, però que nosaltres reclamem el dret a fer la nostra. De nou el Sr. Soler, diu clarament que NO, que els la faran i ens donaran una còpia.\nPregunte al tècnic municipal, que passa si a la nostra sol·licitud no hi ha resposta, i quins efectes té el silenci administratiu. Ens indica que s'enten positiu, sempre que hagen passat 3 mesos sense resposta.\nJo no acabe d'entendre l'insistent negativa del PP, fins que m'expliquen quin és el temor. Segons el Sr. Soler, no volen que nosaltres publiquem gravacions parcials del Ple (fragments), sense que existeixca una copia integra on comparar. Eixe és finalment l'argument que vaig entendre.\nLlàstima que aleshores es manifeste clarament una contradicció sospitosa. Quan l'Ajuntament, dispose d'una còpia i la puga publicar, per que no ens vol permetre a nosaltres fer la nostra??\nQue van a convertir-se en la gravació del règim? Uffff , quin tic.\nNo volem tenir dependència de l'Ajuntament per a disposar d'una còpia, volem tenir les nostres possibilitats i que l'Ajuntament faça la seua si vol, sense coartar el nostre dret.\nAcí hi ha un element determinant, tenim dret, l'Alcalde ho sap i a pesar d'això opta per donar instruccions que suposen una agressió a la nostra llibertat i al nostre dret. Un Alcalde prenent decisions injustes contra una part dels seus veïns, no és precisament el que jo vull per al nostre poble.\nEspere que recapacite i flexibilitze la seua posició o haurem d'estudiar mesures. A mi personalment, em resulta ofensiu i ho considere un tracte molt insultant. Com quan com en les pel·lis, al pati de l'escola, el "grandot" li furtava a un altre nano l'entrepà, per que sí, ..., per que sóc l'Alcalde.\nperque soc l'alcalde ... q no ho sabies?? si aci funciona tot aixina!!!\nDe nou LA POBLA LLARGA\nEU demana el canvi de data per al Ple del Dijous.\n3.631.340 Euros tenen la culpa\nButlletí de Primavera 2.012\nSobre el decret dels Proveïdors als Ajuntaments\nCobren malament i paguen pitjor\nSoler nega a EU la autorització per gravar els Ple...


El Girona troba massa tard el camí de la remuntada contra el Barça - Empordà\nEl Girona troba massa tard el camí de la remuntada contra el Barça\nJORDI ROURA GIRONA 21.12.2016 | 06:30\nLa visita del Barça va omplir el pavelló de Palau II.\nEl gol de Manel Garcia va arribar massa tard.\nn El Citylift Girona va trobar massa tard el camí de la remuntada contra un Barça que arribava a Palau amb massa urgències després de tres partits sense guanyar. Com deia Ramon Benito als vestidors, els gironins van fer «el partit que havíem de fer». Però no n'hi va haver prou. El Girona va sortir molt elèctric, defensant bé, i gaudint d'ocasions (Pelicano, Manel Garcia) per avançar-se abans que el Barça s'adonés del què s'hi jugava. No van entrar i, en canvi, qui sí que va aprofitar la seva va ser l'equip visitant, quan Pablo Álvarez va sorprendre Llaverola als 13 minuts de joc. Dos penals, el segon obligat a repetir-se quan s'havia errat, transformats per Lucas Ordoñez, van portar el partit al descans amb un concloent 0-3. Pel Girona la millor ocasió abans del pas pels vestidors havia estat un xut al pal de Bolcato.\nEl líder necessitava els tres punts i va sortir a la segona part a no deixar-los escapar. L'equip de Ricard Muñoz es va limitar a anar deixant passar els minuts contra un voluntariós Girona que, tot i que la gesta requeria altes dosis d'èpica, no ho va deixar d'intentar. La llàstima pels locals va ser que va entrar al partit massa tard. L'1-3 de Pelicano pujava al marcador tot just quan faltaven cinc minuts pel final: amb la desena falta del Barça, Egurrola havia pogut aturar la primera falta directa de Pelicano. Però dos minuts després, a conseqüència d'una targeta blava a Bargalló, el golejador local va batre el capità blaugrana.\nEls gironins no hi tenien res a perdre i a 19 segons del final Manel Garcia va posar picant als instants finals del partit (2-3). Potser amb una mica més de temps per endavant als blaugranes els haurien pogut sortir els dubtes, però no hi va haver cap opció per acabar de certificar una remuntada que hauria estat èpica.


Crònica del Viatge a Etiòpia 2014\nA quarts de 10 del matí ens porten a l’aeroport, ens trobem amb part dels companys de viatge. El nostre vol ja surt amb 40’ de retard, arribem a Istambul i desprès de 2 hores agafem un altre vol amb destinació Addis Ababa que també surt amb 30’ de retard i desprès de 5 hores de vol aterrem a l’aeroport de Bole. El primer tràmit és fer el visat que el fan totalment a mà en amharic sense pressa i també en el mateix aeroport canviem euros per birrs, la moneda oficial del país.\nPassem la duana i a l’aparcament ja ens espera l’autobús que ens portarà al Yaya Village que està a uns 25 qms de la ciutat, que és el Centre d’Entrenament de la selecció etíop i que es troba a mes de 2500 mts d’altura.\nSón les 2 de la matinada i estem molt cansats, ens demanen el passaport a l’hotel per fer el check-in i el Joan no el troba, nervis i corredisses fins al bus per si li ha caigut al terra, però no el trobem i l’Antonio, el nostre guia ens diu si volem tornar a l’aeroport per si l’ha perdut allà. Ens porta el Hermias, guia local, i ens acompanya la Marta que també és guia. Estem realment molt nerviosos, molt cansats i per postres es posa a ploure a bots i barrals quan arribem a l’aeroport.\nEl Hermias i el Joan busquen per l’aparcament per si li ha caigut però no el troben i desprès volen entrar a l’aeroport però està tancat. Truquen i desprès d’explicar el que passa els deixen entrar no sense passar tots els controls. Els ensenyen una capsa on hi ha forces passaports de diferents nacionalitats però el seu no hi és. Queden força decepcionats i en aquest moment el Joan és un “sin papeles”.\nPortem la Marta a casa seva i tornem al Yaya Village però de cop el Hermies atura el cotxe i ens diu que té molta son i que necessita dormir una estona. La Isabel i jo ens mirem entre sorpresos i acollonits, més surrealista no pot ser, ja que estem aturats a les fosques a les 4 de la matinada en un carrer d’Addis que no tenim ni idea d’on estem. Per sort al cap d’uns 15 minuts reprenem la marxa, però el Hermias no està be i anem molt a poc a poc. Per fi a les 5 de la matinada arribem a l’hotel molls i pelats de fred. Per fer-ho mes surrealista encara, a les 6h22’ del matí ens truquen a la porta per tornar-nos un passaport que no tenim. Ens adonem del tot que estem a l’Africa.\nDe bon matí, la conya dels companys i la sorpresa de les nostres explicacions i quan ens retrobem amb la Marta ens diu que han trobat el passaport en l’altra bus, donem per bo tot el que hem viscut.\nAvui els autobusos son una mica millors i emprenem la marxa pels carrers d’Addis on el caos circulatori és evident, burros, cebus, gossos, ramats de cabres enmig de la carretera que fan aturar l’autobús.\nQuan sortim del caos de la ciutat, el paisatge canvia radicalment, passem per diferents poblets plens de gent i bestiar. En aquest país la gent es desplaça a peu o en petits carros arrossegats per petits rucs.\nVisitem Tila on hi ha antigues tombes de guerrers. Dinem a Ziway al costa del llac del mateix nom, desprès fem un tomb al costat del llac i veiem marabús, pelicans, flamencs i moltes espècies diferents d’aus.\nFinalment arribem a Langano molt cansats, ens acomoden al Simbo Beach Resort, el lloc es molt bonic amb el llac a tocar i potser per fi podrem dormir 8 hores.\nAvui ens porten fins el control 2 de la cursa per veure l’itinerari i el terreny pel que correrem i farem uns 9 qms acompanyats d’atletes locals, organitzat en petits grups d’acord amb les necessitats dels corredors. El paisatge és espectacular amb els llacs Abijatta i Shalla i els petits nuclis de població que al passar ens miren com si fosim extraterrestres, es gent molt senzilla i molt cordial i els nens surten corrent per trobar-nos amb el seu somriure de felicitat a la cara, realment és una lliçó de vida per tots nosaltres.\nQuan acabem l’entrenament fem una plantada d’arbres organitzat per una ONG i sorpresa ens apareix l’atleta etíop Gebregziabher Gebremariam i la seva dona la Werknesh Kidane (tots dos atletes professionals i campions del món i olímpics).\nTornem a Langano per dinar, però de reposar res de res i ens porten a Negele per visitar un mercat. Quan baixem del autobús som pràcticament envoltats per la multitud encuriosida pel nostre color de pell, sinònim de calés, això fa que pràcticament no puguem moure’ns de lloc i el nostre guia l’Antonio amb bon criteri ens fa tornar al bus per anar a veure unes aigües termals i també la posta de sol. Per arribar-hi circulem per una pista de sorra amb el bus com si anessim amb un 4×4. La tornada a Langano no cal dir-ho la fem de fosc. Si de dia conduir és un ensurt darrera l’altre, de nit …..\nAvui fem una visita al Rift Highlands i un trekking a Lephis Waterfall, és un canvi total de paisatge doncs passem de la sabana a un bosc tropical humit amb una vegetació exuberant i uns arbres espectaculars. Fem una bona caminada fins arribar al salt d’aigua realment formidable. Aquesta sortida la fem ben custodiats pels rangers, fusell en mà. A la baixada comença a ploure i deixa el terreny encara mes relliscós.\nDe tornada a Langano ens aturem a Arsi Negele on ens tenen preparades uns balls i representacions molt boniques i el Joan s’anima a ballar amb les dones. També uns genets dalt de cavall garrot en mà fan una espècie de lluita, llançant el garrot a l’aire i l’altra l’ha de tocar. Aquí fem una donació de diners en agraïment que es donen a la dona més gran que és la cap i que els compta davant de tothom. Realment ha sigut molt emotiu tot plegat.\nTornem a Langano per dinar i a la tarda tenim recollida de pitrall, briefing, conferència de premsa i pasta party.\nAvui toca llevar-nos ben d’hora. A les 4 de la matinada esmorzar i a les 4,30 agafem el bus que ens porta a la sortida. Quan arribem, quedem sorpresos pel muntatge de carpes i també unes latrines. Fem les fotos de rigor i ens preparem per sortir però la sortida es retarda 40’ per que hem d’esperar als atletes etíops que venen d’Addis Ababa. Finament tots a córrer, amb la Isabel anem fent camí, ara correm ara caminem, passant per petits poblats amb la seva gent aplaudint . Pugem un petit volcà de 1.760 mts . Aquí les acàcies punxegudes ens recorden que no ens hi podem apropar gaire. Passem pel control 2 i aquí hem de fer un bucle d’uns 10 qms. Fem un tram que ja coneixíem, baixem fins a tocar el llac per remuntar per un fort pendent fins el qm 21. Poc abans d’arribar a aquest punt la Isabel no es troba be i decideix a contra cor, que ja en te prou i es queda en mans dels metges. Aquí tenim un petit problema amb el jutge que no deixa continuar al Joan doncs diu que passem fora de temps. No li fa cas i continua amunt en direcció al volcà Fike. Va fent camí a bon pas i abans d’arribar a dalt atrapa el grup de noies i finalment arriba al cim del volcà de 2075 mts. Aquí la gent també anima molt i ara toca baixar. El terreny en aquest tram és mes tècnic i quan torna al control 5 la Isabel ja no hi es i el jutge que no el deixava continuar l’abraça i li demana perdó doncs ha parlat amb el director de carrera i li ha dit que el Joan acabaria dins del temps establert per la marató.\nAra toca repetir l’itinerari i ja només queden els últims 6 qms que son de pista i que hi ha una multitud que anima molt i finalment l’arribada on esperen els companys i la Isabel ja recuperada del tot i . El Joan ha acabat la 150 marató.\nEsperem a les noies i malgrat que arriben abans de les 8 hores, la organització ja havia quasi desmuntat tot el tinglado. Això no ho trobem correcte doncs si es donen 8 hores s’ha d’esperar a tothom amb tot el muntatge igual que al primer corredor.\nNOTA: Marató tècnicament fàcil, molt corrible, visualment espectacular, amb els llacs Abijatta i Shalla i la pujada al volcà Fike amb una vista de 360º. El marcatge correcte, els avituallament molt justets doncs només hi havia plàtans, no en tots, aigua i beguda isotònica.\nTornem a Langano per una merescuda dutxa i avui per dinar toca barbacoa però realment no en tenen ni idea de fer una barbacoa, això com diu el tòpic es AFRICA.\nAquests 5 primers dies la organització ha treballat amb gent del país que han format, però això vol dir retards tant en el servei com en els desplaçaments, també algun xòfer no coneixia la ruta i més d’una i dues vegades hem hagut de donar la volta per error. Malgrat això creiem que està molt be treballar amb personal local i que per conduir per aquestes carreteres plenes de bestiar i gent només ho podem fer ells. Moltes gràcies a tots de tot cor.\nA les 8 del matí sortim de Langano en direcció Addis Ababa. Quan entrem a la ciutat el caos circulatori és total. Dinem a tocar del Museu Nacional i desprès entrem al Museu per veure la Lucy (1974) 3,2 milions d’anys i Selam (2006) de 3,3 milions d’anys, probablement els nostres avantpassats. Visitem la catedral Bete Georgis i desprès anem de compres per esperar l’hora del sopar.\nDesprès de sopar, sorpresa en forma de balls i cants típics de la zona i hi ha uns petits parlaments dels guies i del Gebremariam per agrair la nostra estada i per acomiadar els companys que ja marxen cap a casa.\nPer perdre la costum avui també ens llevem molt d’hora dons hem de volar a Lalibella. El nostre guia local es fa tal embolic amb les targes d’embarcament que resulta que hi ha gent del grup que volen amb un altre nom i el nostre guia Antonio finalment s’ha de quedar a terra perquè no hi ha lloc. Fem escala a Gondar i al migdia som a Lalibella. El lloc és preciós i el nostre hotel és un mirador fantàstic sobre les valls . Estem a 2600 mts.\nDesprès de dinar fem la primera visita a les esglésies monolítiques declarades Patrimoni de la Humanitat per la Unesco l’any 1978. Es el principal lloc de peregrinatge dels cristians ortodoxes, obra del segle XV. Son 11 esglésies acabades només en 24 anys. Es un fet inexplicable, el lloc te un encant fabulós i es molt difícil explicar-ho. S’ha de veure.\nFem un sopar típic en un restaurant de la zona.\nAvui fem un trekking a Asheten Maryam, que és la primera església de Lalibella, son aprox. uns 12 qms amb uns 500 mts de desnivell positiu i arribem als 3.100 mts. Les vistes son espectaculars. De baixada prenem el cafè mes autèntic que haurem pres mai en una cabana local, atapeïts vora el foc que escalfa l’aigua, amb el gat, els pollastres trepitjant les tasses i el ruc en un racó. Sortim tots ben fumats.\nDesprès de dinar continuem la visita a la resta d’esglésies de Lalibella.\nVolem a Gondar, dinem i visitem el Monestir Debre Birhan Selassie i el recinte Fasil Gebbi. Hi ha un castell molt ben conservat i diferents dependències. Visitem els banys de l’Emperador Fasilidas i desprès de tanta història ens mereixem un bon sopar.\nVolem de Gondar a Addis Ababa i tornem al caos organitzat del trànsit i per postres plou. Anem amb el bus fins a Entoto on hi ha una molt bona vista de la ciutat, però que no podem veure degut a la boira que hi ha . Ens porten a donar un vol pel Mercato que és el mercat a l’aire lliure més gran d’Africa. Passem per la seu de la Unió Africana amb uns edificis espectaculars, més ben dit vergonyosos, doncs tanta riquesa a tocar de tanta misèria !!!\nFem l’últim sopar a l’Africa en un restaurant amb balls típics i acompanyats del Gebremariam que ens dona la medalla.\nA les 11 de la nit som a l’aeroport de Bole per tornar a casa via Istambul.\nArribem molt cansats però feliços per tot el viscut, ara toca pair-ho tot.


Activitats per a nens de 0 a 6 anys (setembre-desembre 2013) – Mares, pirates i princeses\nActivitats per a nens de 0 a 6 anys (setembre-desembre 2013)\n9 Juliol 2013 29 Agost 2013\nDilluns 2 de setembre tornem de les vacances amb les piles ben carregades. I amb moltes ganes de compartir noves activitats!\nDurant els matins del 2 al 10 de setembre, de 9h a 14h us oferim el servei de Casalet per a nens de 3 a 6 anys. Farem manualitats, contes, música, psicomotricitat, … El preu per nen és de 15€/dia. (Interessats contacteu vía email infomarespiratesiprinceses@gmail.com)\nSabem que donar les activitats amb temps ajuda a les famílies al complicat exercici d’organització i planificació familiar. Així que us deixem el link triptic setembre a on podeu consultar el tríptic amb les activitats del trimestre de “SETEMBRE a DESEMBRE 2013”:\nactivitats per a l’embaràs (ioga embràs, pilates embarassades i xerrades com la lactància, el son del nadó, …). També hi ha l’opció d’obrir un grup d’ embaràs musical (les interessades poden enviar email a infomarespiratesiprinceses@gmail.com),\nactivitats per als més petits (0 a 3 anys) com estimulació psicomotriu i musical, ioga amb nadons, dansa amb nadons, música, anglès, …)\nactivitats pels més grans (3 a 6 anys) com juguem i ballem amb música, ioga, Music Together, anglès amb Kiddo i dansa en família).\nSeguirem fent xerrades pediàtriques amb la Paula Rodriguez i de pre-part i post part amb la nostra doula Vicky i la nostra llevadora Maria.\nTambé tenim novetats com la dansa de la mà d’Anna R Campi, Terapeuta en Dansa i Moviment (Màster per la UAB). La nostra nova col·laboradora està formada en dansa clàssica i contemporània, i en altres tècniques corporals. I ens conduirà sessions de dansa i moviment per a totes les edats i etapes vitals: amb dones embarassades, mares i nadons, infants, adults i en família.\nUna altra novetat és l’espai de mares dels dimarts al matí. Posem el nostre espai a la vostra disposició perquè els vostres petits juguin una estona en un entorn especial mentre les mares esteu relaxades llegint, fent un cafè o assistint a una xerrada o activitat especial.\nI el Play group dels dimecres al matí és un espai de trobada per a pares amb nens de 3 a 24m a on juguarem, cantarem i ens relacionarem en anglès. Hi ha la possibilitat de contractar aquesta activitat amb el Baby’s Best Start per només 85€/m ambdues activitats.\nEsperem us agradin les activitats i en trobeu almenys una que encaixi amb la vostra família. Recordeu que estem oberts a suggerències sobre noves activitats o serveis que puguin oferir-vos fer créixer gaudint de la família.\nActivitats amb nens de 0 a 6 anys per Juliol


Fil directe núm. 51, del 16 de juliol del 2019\nInformació periòdica per al PDI i el PAS 16 de juliol del 2019 | Núm. 51\nAugmenta un 5 % l’assignació en primera preferència a la UPC\nUn total de 4.194 estudiants han estat assignats en primera preferència per cursar un grau a la UPC el curs 2019-2020: un 5 % més que el curs anterior. Aquesta xifra significa que un 77 % dels nous estudiants de la UPC (5.624 persones) han estat assignats en primera preferència, dos punts per sobre de l’any passat i nou punts per sobre de la mitjana del sistema universitari català (68 %). El grau en Enginyeria Informàtica a la UPC-FIB destaca entre els deu estudis més sol·licitats en primera preferència.\nEn marxa la universitat europea ‘UNITE!’\nLa UPC ha estat seleccionada per la Comissió Europea per formar part de la University Network for Innovation, Technology and Engineering - UNITE!, juntament amb l'Instituto Superior Técnico de Lisboa, l’Institut Polytechnique de Grenoble, el Politecnico di Torino, la TU Darmstadt, el Royal Institute of Technology in Stockholm (KTH) i l’Aalto University.\nEl canvi del terme ‘enginyers’ per ‘enginyeria’ en el nom de l’Escola de Camins; les convocatòries d’ajuts a la millora docent i per incorporar personal investigador en formació; l’encàrrec docent definitiu i la revisió del model d’enquestes de l’estudiantat són alguns dels acords de la darrera sessió del Consell de Govern, que ja es poden consultar al web de Govern.\nReprodueix el vídeo de la sessió, prèvia identificació\nTriple aniversari de l’UPC-CFIS\nEl Centre de Formació Interdisciplinària Superior (CFIS) de la UPC ha commemorat, el 28 de juny, la celebració d’un triple aniversari: els 20 anys de l’inici de la doble titulació d’Enginyeria de Telecomunicació i Matemàtiques, punt d'arrencada de la creació del centre; els 15 anys de la posada en marxa com a tal, i la graduació de la desena promoció de titulats i titulades.\nAliança amb la UOC per acostar les humanitats a les ciències i la tecnologia\nLa UPC i la Universitat Oberta de Catalunya (UOC) han establert una aliança institucional per treballar conjuntament en tres àmbits clau: el lligam entre els coneixements humanístics i els científics i tecnològics; l’accés de les dones en els estudis de l’àmbit STEAM i l’aportació de solucions conjuntes als reptes socials actuals.\nEl catedràtic d’universitat Rafael Pastor ha pres possessió, l’11 de juliol, com a director del Departament d’Organització d’Empreses, després d’haver estat reelegit en el càrrec, que exerceix des del 2015.\nEl catedràtic José M. Baldasano ingressa a la Reial Acadèmia Europea de Doctors\nEl catedràtic d’Enginyeria Ambiental, José María Baldasano, del Departament d’Enginyeria de Projectes i de la Construcció, ingressa el 16 de juliol com a acadèmic numerari de la Reial Acadèmia Europea de Doctors. En el decurs de l’acte, que tindrà lloc a Foment del Treball, a Barcelona, Baldasano impartirà el discurs d’ingrés que porta per títol ‘Una visió holística de la crisis climàtica’.\nEl professor emèrit Sebastià Xambó, reconegut per la Reial Societat de Matemàtiques\nSebastià Xambó, matemàtic i professor emèrit de la UPC, ha rebut la Medalla de la Reial Societat de Matemàtiques (RSME) 2019, per la trajectòria científica i acadèmica i el compromís amb la recerca, la divulgació i la projecció de la disciplina. D’altra banda, Joaquim Serra, alumni de la UPC-FME, ha estat distingit amb el premi de Recerca José Luis Rubio de Francia, convocat també per l’RSME i adreçat, en aquest cas, a joves investigadors.\nLliurat el Premi UPC Alumni de l’any a l’arquitecta Eva Franch\nL’arquitecta Eva Franch Gilabert, alumni de la UPC-ETSAB, ha estat guardonada amb el premi UPC Alumni 2019. Franch, que des de l’octubre passat és directora de l’Architectural Association School of Architecture de Londres, ha rebut aquest reconeixement durant la 8a Jornada UPC Alumni.\nIniciativa Digital Politècnica rep el premi Joan Lluís Vives a l’edició universitària en dues categories\nIniciativa Digital Politècnica ha estat distingida amb el premi Joan Lluís Vives a l’edició universitària, convocat per primer cop per la Xarxa Vives, en dues categories: en la del millor llibre de ciències socials, arts i humanitats, i en la de millor coedició interxarxa. Així mateix, l’entitat ha concedit una de les dues Medalles d’Honor 2019 a l’arquitecta i professora Carme Pinós, alumni de la UPC-ETSAB, per la seva tasca professional i docent.\nJa pots adquirir l’agenda del proper curs\nJa pots adquirir l'agenda del curs 2020-2021, a un preu de 4 euros, a qualsevol de les biblioteques de la UPC i a la botiga virtual UPCShop, on també trobaràs a la venda la carpeta de la UPC.\nDescomptes d’estiu per al PAS i el PDI a les residències universitàries de RESA


J5 Copa Catalana Primera: L’INEF Barcelona acaricia el títol després d’atropellar el Gòtics |\nJ5 Copa Catalana Primera: L’INEF Barcelona acaricia el títol després d’atropellar el Gòtics\n17 novembre 2016 RugbyCat 0 Comment barcelona enginyers rugby femeni, buc femeni, copa catalana femenina, cr sant cugat femeni, geieg femeni, gotics femeni, INEF Barcelona\nLes Ósses no van tenir rival a La Foixarda i en tenen prou amb guanyar la propera jornada per ser campiones\nEl GEiEG li va prendre la segona plaça als Enginyers mentre el BUC tornava a guanyar\nGÒTICS RC 0 – 106(b) INEF BARCELONA\nIncontestable resultat de l’INEF Barcelona en el duel d’equips de La Foixarda. Les Ósses van atropellar el Gòtics en un partit que va jugar-se amb 14 jugadores per bàndol ja que les de verd no tenien més efectius disponibles i les locals van accedir a alinear una noia menys sobre el terreny de joc.\nL’INEF no va donar treva al Gòtics. Foto Ernesto Aradilla\nL’escandalós marcador final constata una jornada més el clar favorotisme de l’INEF per endur-se aquesta Copa Catalana de Primera que té a tan sols una victòria (no es jugaran playoffs). Si la propera jornada superen el Sant Cugat a La Guinardera, les Ósses podran aixecar el primer títol de la temporada i començar a pensar ja en la Divisió d’Honor Femenina.\nGEiEG 22 – 14 BARCELONA ENGINYERS RUGBY\nEl GEiEG va superar un guerrer Enginyers. Foto GEiEG\nEl passat dissabte 12 de novembre, les noies del GEiEG es van enfrontar a la cinquena jornada de lliga contra les Enginyers, les quals anaven segones de lliga amb un partit més. A l’inici, les grupistes van defensar molt contra les contundents enginyeres. Àfrica Felez inaugurava el marcador amb una posterior transformació (7 a 0). El bon ritme del GEiEG va fer que arribessin a la línia de marca fent una marca i un cop de càstig, posant el marcador 17 a 0 a favor seu. A menys de 10 minuts de la mitja part, però, les barcelonines van intentar remuntar el partit amb una marca transformada de Laura Pérez, fent així que arribessin a la segona part més motivades.\nLes jugadores del GEiEG, van començar la segona meitat amb un canvi d’Anna Muñoz per Mariona Garcia, que es reincorporava després d’un temps de baixa, fent que les grupistes tinguessin més ganes de jugar. Seguidament, les jugadores del GEiEG van fer una marca a través de les 3/4, encadenant diversos recolzaments en curt (22 a 7). En els darrers 10 minuts la pressió del BER va augmentar amb un seguit de cops de càstig de les grupistes, arribant així a 5 metres contària, fent una marca Ainhoa Berned amb transformació, deixant el marcador final a 22 a 14.\nCR SANT CUGAT 7 – 29(b) BUC\nBon partit del Sant Cugat tot i haver de jugar amb 14 noies durant els 80 minuts. Les vallesanes feien front a un BUC amb urgències que no guanyava des de la primera jornada de lliga, i van desplegar una defensa digna d’elogi. Les barcelonines van tancar a l’aguerrit conjunt local al seu camp, atacant sense descans dins la 40 santcugatenca. Els dos conjunts van oferir un bon enfrontament, fent gala del seu joc de clara voluntat ofensiva.\nMalgrat l’actitud irreprotxable del Sant Cugat en defensa, el BUC va acabar imposant el lògic avantatge numèric per sumar un triomf que els apuja fins la quarta posició de la Copa Catalana de Primera. A les Panteres tan sols els resta jugar contra el GEiEG a casa, un dur contrincant que tan sols ha cedit una derrota (davant l’INEF) per acomiadar-se de la lliga.\n← J6 DHC Grup B: El Castelldelfels derrota un combatiu Químic per engrandir el domini de la lliga\nSis catalanes convocades amb les Leonas per enfrontar-se a Escòcia →\nSitges i Químic no perdonen i jugaran la final de la DHC Vueling\nJ3 DHF: L’INEF-Hospitalet s’encalla i cau per la mínima davant el Sanse Scrum\n31 octubre 2017 RugbyCat 0\nJ9 DH: La Santboiana cau a Ordizia i el Barça surt del descens derrotant l’Hernani\n28 novembre 2016 RugbyCat 0\nEls "Piranyes" i l'INEF Barcelona, protagonistes de la XVI Edició del Rugby Platja de Badalona\nLa “II Trobada de Veterans de Rugby de Catalunya” es consolida a Tarragona


Benet insta els propietaris de locals a abaixar els preus dels lloguers | BonDia Diari digital d'Andorra.\nDt., 18/05/2010 - 20:15\nBenet insta els propietaris de locals a abaixar els preus dels lloguers\nMes i escaig fa que Claudi Benet està a càrrec de la cartera de Turisme, Indústria i Comerç, però el cert és que al socialdemòcrata li ha donat temps de sobres per escoltar les penúries i mancances del sector comercial del país, que passa per un dels pitjors moment de la seva història.\nÉs per això que el ministre va fer una crida en la roda de premsa posterior a la Taula de Turisme i que està relacionada amb els preus dels lloguers comercials.\nEl tema, que van comentar obertament diverses associacions presents en la taula, va ser argumentat per Benet i va demanar als propietaris de locals comercials fer una reflexió sobre l’estat del país i la necessitat d’abaixar el preu dels lloguers per donar un respir als comerciants, molts d’ells amb l’aigua al coll. “Es tracta d’un pacte de cavallers”, va comentar Benet, explicant que des del seu ministeri, almenys de moment, no es preveu accions per alliberar el compte de despeses dels comerciants. I és que, segons Benet, “serà molt difícil fer alguna mena de subvenció” en aquest sentit, motiu pel qual demana visió de país als propietaris. “Els temps han canviat i calen accions valentes”, va comentar el ministre, que va instar el col·lectiu a tirar endavant mesures beneficioses per al conjunt del país.\n“Hi ha gent que ho passa molt malament”, va dir ahir Benet, que va argumentar a més que algunes associacions presents en la Taula de Turisme han quantificar que la reducció del preu del lloguer hauria de ser “del 20 o del 25 per cent”.\nUn dels temes que més es va debatre ahir a la Taula de Turisme va ser el de les quotes d’immigració, fruit de la preocupació de col·lectius com la Confederació Empresarial Andorrana (CEA) o associacions hoteleres, que veuen com cada cop és més complicat cobrir les places vacants amb gent qualificada resident al país. “Hi ha un neguit profund, els empresaris creuen que la borsa de treball no cobreix alguns perfils professionals”, va comentar el ministre, que va argumentar que el col·lectiu demana obrir fronteres per anar a la recerca de professionals qualificats fora d’Andorra. “Creix l’atur i cal buscar un equilibri”, va exposar Benet, que va explicar que el Govern estudiarà mesures respecte d’això però que en qualsevol cas el tema no li pertoca a ell com a tal sinó que es tracta d’una competència del ministeri de l’Interior.\nZona per a vianants al centre\nLa Cambra de Comerç i Indústria d’Andorra va presentar ahir als assistents de la taula, l’avantprojecte corresponent a la conversió per a vianants de part de les avingudes Meritxell i Carlemany. Un projecte en què fa bastant temps que treballen, segons va dir el ministre, i que està molt “avançat en matèria de diàleg amb els comuns” implicats. Tot i això, Benet no es va posicionar respecte d’aquest projecte indicant que no hi està “ni a favor ni en contra”, sinó que és una possibilitat més cal estudiar.\nTancament els diumenges\nCom no podia ser d’una altra manera, la problemàtica sobre el tancament comercial dels diumenges a la tarda es va posar sobre la taula en la trobada d’ahir. Tot i que hi va haver un llarg debat, la novetat sobre aquesta qüestió és que la setmana vinent el Govern distribuirà pels comerços i administracions fulletons informatius sobre els dies de tancament, per mantenir informats els turistes, els residents i també els mateixos treballadors i encarregats de les botigues. Més enllà d’aquest fullet, Benet poc més va comentar respecte d’això.\nStandard and Poors: “El servei a Andorra\nés bastant desagradable”\n¿Què té a veure la principal agència de qualificació financera mundial amb el turisme i l’hoteleria? Doncs més aviat poca cosa, però els seus agents també mengen i consumeixen, i el cert és que divendres passat es van reunir amb el Govern i li van transmetre el seu descontentament amb el servei del Principat. Així ho va explicar ahir el ministre de Turisme, Claudi Benet, que va aprofitar aquesta petita anècdota per recordar la necessitat que Andorra faci passos de gegant en la millora del servei al turista.\nA diferència del “pacte de cavallers” per a la baixada del preu dels lloguers dels locals comercials, en aquesta matèria sí que s’està preparant mesures. Concretament s’està treballant en un pla de sensibilització perquè els diferents agents turístics i comercials es posin a treballar per millorar el servei que es presta al turista.\nPoques coses es va detallar sobre el contingut d’aquest pla, però Benet va afirmar que sí que “és una prioritat” per a l’actual executiu i que espera que estigui enllestit “abans de l’estiu”. D’altra banda, el ministre va parlar de les mesures que han d’acompanyar la qualitat del servei, com ara la modificació de la Llei de protecció del consumidor, un text que havia de ser entrat a tràmit parlamentari a finals del mes de març i en què encara es treballa per deixar-lo enllestit.